نظر محمد سلطانزی
پوهنوال ډاکتر نظر محمد سلطانزی ځدراڼ په انگرېزي: زوکړه ۱۳۲۳ لېږديز لمريز کال د پکتيا ولايت د افغانستان يو پښتو ژبی ليکوال او څېړونکی دی. مخينه پوهنوال ډاکتر نظر محمد سلطانزی ځدراڼ د خدای بښلي الحاج ډگروال الله داد خان سلطانزی ځدراڼ زوی، په هډ پښتون افغان په ۱۳۲۳ ل ل ۱۹۴۴ زېږديز کال کې د ځدراڼو مېزای ټـبر په يوه دينداره او روښانده کورنۍ کې زيږيدلی دی. هغه په ١٩٥٠ ز کال کې خپلې لومړنۍ زده کړې په رحمان بابا لېسه کې پيل او په ١٩٦١ ز کال کې په لوړه درجه سر ته ورسولې. نوموړی په ١٩٦٢ ز کال کې د لوړو زده کړې لپاره لوېديځ المان ته ولاړ. په ١٩٦٥ ز کال کې يې د فرانکفورت په پوهنتون کې د عمومي فزيک په زده کړه پيل وکړ او تر ١٩٦٦ ز کال وروسته يې د برلين په ازاد پوهنتون کې خپلې زده کړې ته دوام ورکړ. سلطانزی په ١٩٧٠ ز کال کې د تجربوي فزيک په څانگه کې د ديپلوم په اخيستلو بريالی شو. هغه د ١٩٧١ ز کال څخه تر ١٩٧٦ ز کال پورې د جرمني بوخوم پوهنتون د فزيک په ديپارتمنت کې د يوه علمي غړي په توگه په څيړنو بوخت وو چې په پایله کې د هستوي فزيک په څانگه کې د ډاکترۍ په اخيستلو بريالی شو. نظر محمد سلطانزی ځدراڼ په ١٩٧٧ ز کال کې د طب په څانگه کې په لوړو زده کړو پيل وکړ. دندې پوهنوال ډاکتر نظر محمد سلطانزی ځدراڼ ددې تر څنگ د بوخوم پوهنتون د طب پوهنځي د فيزيولوژۍ په ديپارتمنت کې د علمي غړي او ښوونکي په توگه رسمي دنده تر سره کوله. سلطانزی له ١٩٨٠ ز کال څخه تر ١٩٨٦ ز کال پورې د کابل پوهنتون د طبيعي علومو پوهنځي د فزيک په ديپارتمنت کې د استاد په توگه کار کاوه. وروسته د افغانستان د اتوم انرژۍ د څانگې مسئول مشر وټاکل شو. هغه د ١٩٨٦ ز کال په اکټوبر مياشت کې د اټومي انرژۍ نړيوال سازمان په عمومي کنفرانس کې د برخې اخيستو په موخه د اتریش هېواد ته ولاړ. په ١٩٨٦ ز کال کې د يوه وتلي افغان او ولس پالونکي ساینس پوه په توگه په افغانستان باندې د روسانو د يرغل او له افغان کمونيستي چارواکو سره د مخالفت درلودلو له کبله يې په اتريش کې سياسي پناه وغوښته او خپل هيواد ته بیرته راستو ن نه شو. سلطانزی له ١٩٨٩ ز کال څخه تر ٢٠٠٠ ز کال پورې د اتریش هېواد د ويانا ښار لاينڅ په روغتون کې، او له ٢٠٠١ ز کال څخه راهيسې د المان بایرن ایالت په يوه روغتون کې، د طبي فزيکپوه او هستوي طب څانگپوه متخصص په توگه د راديو تېراپي په څانگه کې په کار بوخت دی. سلطانزی درې زامن او دوه لوڼې لري. مشر زوی یې ډاکتر غازي محمد د رادیولوژۍ څانگې متخصص ډاکتر دی. دویم زوی یې نظیر محمد او درېیم زوی یې وحید نومېږي چې په لوړو زده کړو بوخت دي. چاپ شوي آثار د وينې سرطان درملنه، پېژندنه او مخنيوی، د ۲۰۰۹ ز کال جرمني چاپ. سرطان او د چاپېرېال راديواکــټـيـويتي، د ۲۰۰۸ ز کال جرمني چاپ. د اولترا ساونډ طبي کارول، د ۲۰۰۷ ز کال جرمني چاپ. د البرت اېنشټاين نسبي تيوري، د ۲۰۰۶ ز کال جرمني چاپ. د اټوم فېزيک اساسات، لکچرنوټ، د کابل پوهنتون د ساينس پوهنځی له خوا د ۱۹۸۵ ز کال چاپ. د الکترونېک اساسات، لکچرنوټ، د کابل پوهنتون د ساينس پوهنځی له خوا د ۱۹۸۴ ز کال چاپ. د لمر انرژي پروژه ، ۱۹۸۲-۱۹۸۶ د اکس ريزفلوريسېنس - کړنلارې په مرسته د هېواد معدني ډبرو پېژندنه او تحليل، کابل پوهنتون، ۱۹۸۳، ساينس پوهنځی. د کوبالټ شپيته راديوتيراپي دستگاه - ، لېکچرنوټ ۱۹۸۴، کابل پوهنتون الکتروفيزيولوژي ۱۹۸۵ ، لېکچرنوټ، طب پوهنځی ، کابل پوهنتون. په برېښنايي رسنيو کې جپرې شوې ليکنې په هېواد کې د اټومي پاتې شونو خبرتیا، د لر او بر او بینوا، ویبپاڼه، ۲۰۰۸ ز کال. اټومي بمونه او مذهبي نومونه، د لر او بر او بینوا ویبپاڼې، ۲۰۰۸ ز کال. د چرنوبیل هستوی پیښې شل کلن تلین، د لر او بر او بینوا ویبپاڼې، ۲۰۰۶ ز کال. د سږکال فزیک نوبل جایزه جاپاني فزیکپوهانو ته ورکړ شوه، د لر او بر او بینوا ویبپاڼې، ۲۰۰۸ ز کال. د کیهان مصنوعي پیدايښت تجربه وځنډیده، د لر او بر او بینوا ویبپاڼې، ۲۰۰۸ ز کال. د سرطاني ناروغيو د پېژندنې کلینیکي فرمول، د لر او بر او بینوا ویبپاڼې، ۲۰۰۸ زکال. هېماتولوژي د داخله طب لکچرنوټ، د لر او بر او بینوا ویبپاڼې، ۲۰۰۸ ز کال. د اتوم بم د ٦٣ تلین غميزې په یاد، د لر او بر او بینوا ویبپاڼې، ۲۰۰۸ ز کال. د مسلمان پښتون او اتوم بم کارپوه عبدالقدیر لنډه پېژندنه، د لر او بر او بینوا ویبپاڼې، ۲۰۰۸ ز کال. د گاونډيو هېوادو هستوي ازموینې، د لر او بر او بینوا ویبپاڼې، ۲۰۰۸ ز کال. د پښتو ژبې يو ملي تلويزيون ته اړتيا، د لر او بر او بینوا ویبپاڼې، ۲۰۰۷ ز کال. د نړۍ لومړی اتومي بم، د لر او بر او بینوا ویبپاڼې، ۲۰۰۷ ز کال. د پولونيم زهر او د روسي جاسوس مړينه، د لر او بر او بینوا ویبپاڼې، ۲۰۰۶ ز کال. د اتوم انرژي بنسټيز فرمول، د لر او بر او بینوا ویبپاڼې، ۲۰۰۶ ز کال. پښتانه او د پښتو ژبې غميزه، د لر او بر او بینوا ویبپاڼې، ۲۰۰۵ ز کال. په کابل کې بايد د پښتو ژبې پوهنتون جوړ شي، د لر او بر او بینوا ویبپاڼې، ۲۰۰۵ ز کال. د طبيعي وړانگو سرچينې، د لر او بر او بینوا ویبپاڼې، ۲۰۰۸ ز کال. طبيعي راديواکتيويتي، د ټول افغان ویبپاڼه، ۲۰۰۷ ز کال. د افعانستان د اتومي انرژۍ پـيښليک، د ټول افغان ویبپاڼه، ۲۰۰۶ ز کال. سرچينې د بېنوا پاڼه پښتانه ليکوال افغاني ليکوال پښتانه افغانان